LV Eiropas Savienības Oficiālais Vēstnesis L 140/1

KOMISIJAS REGULA (ES) 2015/846

(2015. gada 28. maijs),

ar ko groza Eiropas Parlamenta un Padomes Regulas (EK) Nr. 396/2005 II un III pielikumu attiecībā uz acetamiprīda, ametoktradīna, amizulbroma, bupirimāta, klofentezīna, etefona, etirimola, fluopikolīda, imazapika, propamokarba, piraklostrobīna un taufluvalināta maksimāli pieļaujamajiem atlieku līmeņiem konkrētos produktos vai uz tiem

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 14. panta 1. punkta a) apakšpunktu,

tā kā:

(1) Acetamiprīda, etefona, propamokarba un piraklostrobīna maksimāli pieļaujamie atlieku līmeņi (MAL) tika noteikti Regulas (EK) Nr. 396/2005 II pielikumā. Klofentezīna MAL tika noteikti Regulas (EK) Nr. 396/2005 II pielikumā un III pielikuma B daļā. Ametoktradīna, amizulbroma, bupirimāta, etirimola, fluopikolīda, imazapika un taufluvalināta MAL tika noteikti Regulas (EK) Nr. 396/2005 III pielikuma A daļā.

(2) Ievērojot procedūru saistībā ar atļauju darbīgo vielu acetamiprīdu saturošu augu aizsardzības līdzekli izmantot banāniem, saskaņā ar Regulas (EK) Nr. 396/2005 6. panta 1. punktu tika iesniegts pieteikums grozīt spēkā esošo MAL.

(3) Attiecībā uz ametoktradīnu šādu pieteikumu iesniedza par tā izmantošanu apiņiem. Attiecībā uz amizulbromu šādu pieteikumu iesniedza par tā izmantošanu vīnogām. Attiecībā uz bupirimātu šādu pieteikumu iesniedza par tā izmantošanu aprikozēm, persikiem, zemenēm, vīnogām, ogām uz dzinumiem, ķirbjaugiem, garšaugiem un artišokiem. Attiecībā uz klofentezīnu šādu pieteikumu iesniedza par tā izmantošanu ķiršiem, ķirbjaugiem ar ēdamu mizu, tomātiem un baklažāniem. Attiecībā uz etefonu šādu pieteikumu iesniedza par tā izmantošanu galda vīnogām. Attiecībā uz fluopikolīdu šādu pieteikumu iesniedza par tā izmantošanu Ķīnas kāpostiem. Attiecībā uz propamokarbu šādu pieteikumu iesniedza par tā izmantošanu lielajiem loksīpoliem un Ķīnas kāpostiem. Attiecībā uz piraklostrobīnu šādu pieteikumu iesniedza par tā izmantošanu kāļiem un rāceņiem. Attiecībā uz taufluvalinātu šādu pieteikumu iesniedza par tā izmantošanu sēkleņiem, aprikozēm un persikiem.

(4) Saskaņā ar Regulas (EK) Nr. 396/2005 6. panta 2. un 4. punktu tika iesniegts pieteikums par imazapika izmantošanu uz sojas pupām. Pieteikuma iesniedzējs apgalvo, ka atļautais minētās vielas lietojums uz šādiem kultūraugiem Brazīlijā rada atlieku līmeni, kas pārsniedz Regulā (EK) Nr. 396/2005 noteikto MAL, un, lai novērstu tirdzniecības šķēršļus minētā kultūrauga importam, ir jānosaka augstāks MAL.

(5) Attiecīgās dalībvalstis šos pieteikumus novērtēja saskaņā ar Regulas (EK) Nr. 396/2005 8. pantu un iesniedza Komisijai novērtējuma ziņojumus.

(6) Eiropas Pārtikas nekaitīguma iestāde (turpmāk “Iestāde”) izvērtēja pieteikumus un novērtējuma ziņojumus, īpaši pārbaudot riskus patērētājiem un attiecīgos gadījumos dzīvniekiem, un sniedza pamatotus atzinumus par ierosinātajiem MAL (2). Tā šos atzinumus nosūtīja Komisijai un dalībvalstīm un publiskoja tos.

(7) Iestāde pamatotajos atzinumos secināja, ka attiecībā uz bupirimāta izmantošanu uz gurķiem nav vajadzības mainīt spēkā esošo MAL. Iesniegtie dati par bupirimāta izmantošanu uz garšaugiem un artišokiem un par klofentenzīna izmantošanu uz ķiršiem, tomātiem, baklažāniem un kabačiem nebija pietiekami, lai noteiktu jaunus MAL. Tāpēc spēkā esošos MAL nevajadzētu grozīt.

(8) Attiecībā uz etirimolu, kas ir galvenais bupirimāta noārdīšanās produkts, Iestāde iesaka noteikt jaunus MAL aprikozēm, persikiem, ogām uz dzinumiem un ķirbjaugiem ar neēdamu mizu, lai aptvertu bupirimāta izmantošanu uz šādiem kultūraugiem.

(9) Attiecībā uz etefonu Iestāde iesaka noteikt jaunu MAL galda vīnogām 1,5 mg/kg līmenī, kas tika iegūts, noapaļojot uz augšu ar Ekonomiskās sadarbības un attīstības organizācijas (ESAO) MAL kalkulatoru aprēķināto vērtību 1 mg/kg. Tomēr, ņemot vērā dažu dalībvalstu paustās bažas, ir lietderīgāk noteikt MAL vērtību, kas atbilst nenoapaļotam 1 mg/kg. Šāda vērtība atbilst paredzētajai izmantošanai galda vīnogām.

(10) Balstoties uz Iestādes pamatotajiem atzinumiem un ņemot vērā ar izskatāmo jautājumu saistītos faktorus, attiecīgās MAL izmaiņas atbilst Regulas (EK) Nr. 396/2005 14. panta 2. punkta prasībām.

(11) Tāpēc Regula (EK) Nr. 396/2005 būtu attiecīgi jāgroza.

(12) Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO REGULU.

1. pants

Regulas (EK) Nr. 396/2005 II un III pielikumu groza saskaņā ar šīs regulas pielikumu.

2. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2015. gada 28. maijā Komisijas vārdā – priekšsēdētājs Jean-Claude JUNCKER

(1) OV L 70, 16.3.2005., 1. lpp.

(2) EFSA zinātniskie ziņojumi pieejami tiešsaistē: http://www.efsa.europa.eu:

Reasoned opinion on the modification of the existing MRL for acetamiprid in bananas. EFSA Journal 2014;12(9):3824 [20. lpp.]. doi:10.2903/j.efsa.2014.3824.

Reasoned opinion on the modification of the existing MRL for ametoctradin in hop. EFSA Journal 2014;12(10):3879 [17. lpp.]. doi:10.2903/j.efsa.2014.3879.

Conclusion on the peer review of the pesticide risk assessment of the active substance amisulbrom. EFSA Journal 2014;12(4):3237 [75. lpp.]. doi:10.2903/j.efsa.2014.3237.

Reasoned opinion on the modification of the existing MRLs for bupirimate in several crops. EFSA Journal 2014;12(7):3804 [35. lpp.]. doi:10.2903/j.efsa.2014.3804.

Reasoned opinion on the modification of the existing MRLs for clofentezine in cherries, cucurbits with edible peel, tomatoes and aubergines. EFSA Journal 2014;12(10):3860 [22. lpp.]. doi:10.2903/j.efsa.2014.3860.

Reasoned opinion on the modification of the existing MRLs for ethephon in table olive and table grape. EFSA Journal 2014;12(5):3698 [22. lpp.]. doi:10.2903/j.efsa.2014.3698.

Reasoned opinion on the modification of the existing MRL for fluopicolide in Chinese cabbage. EFSA Journal 2014;12(9):3822 [20. lpp.]. doi:10.2903/j.efsa.2014.3822.

Reasoned opinion on the setting of a new MRL for imazapic in genetically modified soya bean. EFSA Journal 2013;11(10):3426 [26. lpp.]. doi:10.2903/j.efsa.2013.3426.

Reasoned opinion on the modification of the existing MRLs for propamocarb in spring onions and Chinese cabbage. EFSA Journal 2014;12(8):3811 [18. lpp.]. doi:10.2903/j.efsa.2014.3811.

Reasoned opinion on the modification of the existing MRLs for pyraclostrobin in swedes and turnips. EFSA Journal 2014;12(10):3872 [19. lpp.]. doi:10.2903/j.efsa.2014.3872.

Reasoned opinion on the modification of the existing MRLs for tau-fluvalinate in various crops. EFSA Journal 2014;12(1):3548 [49. lpp.]. doi:10.2903/j.efsa.2014.3548.